
Fusjon mellom UiT og HiTø - forslag til ny organisasjonsmodell

1. 
Innledning 
For å oppnå ambisjonen om full integrasjon mellom de to institusjoner med det som mål å skape en ny type institusjon, skal det etableres en ny organisasjonsstruktur.

I denne saken legger direktørene fram forslag til organisasjonsmodell for det nye universitetet. Styringsgruppa oppnevnte 18. januar 2008 i sak SG 02-08 en arbeidsgruppe som fikk i oppdrag å utrede og foreslå en eller flere modeller for organiseringen av det nye universitetet (fakulteter, institutter, sentre etc.)

Den nye organisasjonsstrukturen skal ivareta de lovpålagte oppgaver og synliggjøre det nye

universitetets faglige profil, fremme universitetets prioriterte satsninger og gi grunnlag for god intern og ekstern strategisk samhandling. Arbeidsgruppa leverte sin utredning 10. april. Utredningen ble sendt på høring med høringsfrist 5. mai. Ved fristens utløp var det innkommet 23 uttalelser. 

2. 
Arbeidsgruppas forslag og konklusjoner
Flertallet i arbeidsgruppa mener at universitetet nå skal organisere i seks fakulteter i en overgangsfase. 


[image: image1]
Arbeidsgruppa er samstemt i at en modell med tre store fakulteter legges til grunn for

organiseringen av det nye universitetet. Arbeidsgruppa er imidlertid delt i sin anbefaling av når og hvordan denne modellen skal innføres. Flertallet mener at det må gjøres et videre utredningsarbeid som grunnlag for å vurdere organisering i tre fakulteter. Mindretallet går inn for at trefakultetsmodellen innføres uten å gå veien om seks fakultet. Hvilke medlemmer som utgjør de ulike flertall framkommer i utredningen.
Trefakultetsmodellen organiseres slik:

Det humanistiske samfunnsvitenskapelige fakultet samler samfunnsvitenskaplige, humanistiske, juridiske, økonomiske og kunstfaglige utdanninger og forskning, samt lærerutdanning og pedagogisk forskning. Lærerutdanningene anbefales organisert som en enhet under dette fakultetet.
Det medisinske helsefaglige fakultet samler medisinsk og helsefaglig forskning og de tilhørende utdanninger. Dette blir en sterk faglig enhet innen medisinsk og helsefaglig forskning og utdanninger knyttet til medisin, helse og omsorg. Arbeidsgruppa er enstemmig i dette forslaget.
Det naturvitenskapelige teknologiske fakultet samler de matematiske fag, naturvitenskapelige

fag og teknologiske fag.

Arbeidsgruppa foreslår ingen endringer for Tromsø Museum og Universitetsbiblioteket. Høgskolens bibliotektjenester integreres i universitetsbiblioteket. Arbeidsgruppa anbefaler videre at Senter for samiske studier, Senter for kvinne- og kjønnsforskning (KVINNFORSK) og Universitetets videre- og etterutdanning (U-vett) organiseres som sentre under universitetsstyret mens andre sentre organiseres under fellesadministrasjonen eller under fakultetene. Arbeidsgruppas utredning følger som vedlegg 1.
3.
Utdrag fra høringsuttalelsene

Høringsuttalelsene følger som vedlegg 2.

Antall fakulteter og gjennomføringstidspunk

Det matematisk naturvitenskaplige fakultet, (DMNF) mener at det vil være klokt å beholde fakultetets basisorganisering som i dag, men endre navn til Fakultet for matematikk, naturvitenskap og teknologi. Fakultetet ønsker at ingeniørutdanningen ved AFI blir et eget institutt ved fakultetet. Fakultetet bør i størrelse og faginndeling være lik tilsvarende fakulteter i landet. I høringen vurderes også lærerutdanningen og biologi. Disse diskuteres nedenfor. Forslaget om organisering i tre fakulteter imøtekommer fakultetets foreslåtte tiltak. Fakultetet er delt i valg av modell, tre eller seks fakulteter. Fakultetet støtter forslaget om organisering av eget fakultet og det medisinsk, helsefaglige fakultet, men er betenkt over å organisere de øvrige fag innen et humanistisk, samfunnsvitenskaplig fakultet på grunn av mangfold av fag og disipliner samt at fakultetet vil ha 2/3 deler av studentmassen.  Fakultetet understreker at dersom en 6 fakultetsmodell velges, må ikke dette være en overgangsordning. 

Det medisinske fakultet (DMF) støtter forslaget om at UiT organiseres som tre tilnærmet jevnstore fakultet fra fusjonstidspunktet og foreslår at fakultetet får navnet Fakultet for helsevitenskap.

Fakultetet anerkjenner utfordringen å videreføre Norges fiskerihøgskole (NFH)  som merkevare.

Det samfunnsvitenskapelige fakultet (SVF) har behandlet saken i fakultetsstyret hvor et knapt flertall slutter seg til arbeidsgruppens anbefalinger om at det nye universitetet er best tjent med få og store enheter.  (Mindretallet går inn for seks fakulteter/enheter). Fakultetet aksepterer at institutt for psykologi flyttes til medisin/ helsefag. Fakultetet ser at det kan være grunner til å beholde NFH som egen enhet (eget fakultet) i den nye organisasjonen.

Det humanistiske fakultet (HF) slutter seg til arbeidsgruppens anbefaling om at det nye universitetet er best tjent med få, store enheter. Fakultetet slutter seg til arbeidsgruppens forslag om et nytt humanistisk, samfunnsvitenskapelig fakultet.  Fakultetet har videre drøftet lærerutdanninga, kunstutdanninga (eget fakultetet) samt samfunnsvitenskapelige disipliner ved NFH. Fakultetet ser at det kan være grunner til å beholde NFH som egen enhet (eget fakultet) i den nye universitetet.

Det juridiske fakultet (JF) mener at det må arbeides videre med hvordan organisasjonsmodellen bør bli. Det er ikke selvsagt at tre store fakulteter vil gjøre det lettere å styre mot de mål ledelsen har satt. Fakultetet slutter seg til standpunktet om at Det juridiske fakultet skal bestå. Omorganisering til et institutt underlagt SV/HF, i strid med ansatte og studenters ønsker, vil ikke være et godt utgangspunkt for positiv innsats innenfor det fusjonerte universitetet.

Norges fiskerihøgskole (NFH) ber om at UiT organiseres slik at flerfaglig og næringsrettet forskning og utdanning knyttet til marine næringer og økonomifagene gis en fremtredende plass i universitetets fremtidige organisasjonsstruktur og foreslår opprettet Fakultet for næring, ressurs, miljø og økonomi.

Dagens NFH videreføres som to schools underlagt en organisatorisk overbygning på fakultetsnivå. Fakultetsnivået får et overordnet ansvar for å ivareta forpliktelser om tverrfaglig undervisning mellom de to enhetene som etableres. Eventuelt andre schools kan legges inn under samme struktur og kan slik opprettholde en synelig status. En inkorporering av Det juridiske fakultet inn i en slik modell vil kunne gi en rekke interessante synergier mot økonomi, ressursforvaltning og næringsetablering knyttet til nordområdene. NFH opprettholder sitt forslag schools (navneforslagene er tentative).
i. National school for fisheries and marine sciences -   Norges fiskerihøgskole

ii. School for business and economic science 
iii. Andre schools

Avdeling for helsefag (AFH)
Avdelingen støtter forslaget om tre store fakulteter så fremt dette skjer på fusjonstidspunktet. Dersom ikke denne modellen blir valgt og resultatet blir flere fakulteter, må også de store fakulteter brytes opp og revurderes. Da bør en organisasjon med to nivåer vurderes.  Avdelingen foreslår at navnet på det nye fakultetet blir helsevitenskaplig fakultet. Dersom det åpnes for flere enn tre fakultet, vil avdelingen foreslå at helsefagene samles i et eget, helsefaglig fakultet.

Avdeling for lærerutdanning (AFL)mener at det må opprettes et Fakultet for lærerutdanning og samfunnsrettet pedagogikk bestående av AFL og Institutt for pedagogikk og lærerutdanning (IPLU) ved universitetet. 

Avdeling for ingeniør- og økonomifag (AFI) støtter forslaget om tre store fakulteter som innføres umiddelbart ved fusjonstidspunktet. Avdelingen ønsker å samle økonomimiljøene i et eget institutt som må være uavhengig av NFH og AFI.

Avdeling for kunstfag (AFK) støtter flertallet i utvalget i at riktig organisering av det nye universitetet nå er seks fakulteter. Avdelingen har to alternativer for organisering av kunstfagene, det ene er et eget fakultet, Det kunstfaglige fakultet, det andre er et Senter for utøvende og skapende kunstfag direkte under institusjonsstyret. Kunstfagene får ikke optimale utviklingsmuligheter organisert i et stort fakultet med disiplinbasert organisering.
Tromsø museum (TM) mener at det er vesentlig å gjennomtenke det drastiske forslaget om å ende opp med kun tre fakultet. Tromsø museum er av eget arkeologisk fagmiljø og Institutt for arkeologi bedt om å utrede muligheten for samlokalisering/samordning av de faglige ressursene innen arkeologi ved UiT. Dette arbeidet er startet og må følges opp i neste fase.

Universitetsbiblioteket (UB) har ingen sterke synspunkter på hvor mange fakulteter den nye organisasjonen bør ha, og hvilke fagmiljø som bør integreres under hvilke fakultet. Det er imidlertid et poeng at man for å styrke mulighetene for tverrfaglig samarbeid, og ikke minst for å sikre en god integrering av fagmiljøene ved de to institusjonene, forsøker å begrense antall fakultet, og gir disse en mulighet til å bygge opp et godt administrativt støtteapparat rundt den faglige kjerneaktiviteten. Bibliotekdirektøren støtter ikke flertallets syn om en mellomløsning som går ut på midlertidig fredning av noen fakulteter. 

Universitetets videre- og etterutdanning (U-vett) støtter arbeidsgruppas forslag om å beholde U-vett som en enhet under universitetsstyret med det eget styre. U-vetts mangeårige erfaringer viser at organisering på fakultetsnivå ikke har noe betydning eller innvirkning på utvikling av fleksibel utdanning/etter- og videreutdanning eller utviklingsarbeide knyttet til regional utvikling.

Senter for kvinne- og kjønnsforskning (KVINNFORSK)  vedtok på styremøte 3. april at ”Kvinnforsk vil føre vidare sin rolle som initierande og strategisk organ i det nye universitetet og ser det derfor som avgjerande at Kvinnforsk også i framtida her ein frittståande posisjon, og blir sikret finansielt.”

Senter for samiske studier konkluderer med at senteret bør bestå som en egen enhet under universitetsstyret samtidig som rollen som forskningsutøvende aktør må søkes styrket. En slik sentral plassering ivaretar senterets målsetning om å være koordinerende og initierende organ på tvers av universitetets ulike fakulteter.

Senter for miljø og utviklingsstudier (SEMUT) påpeker at arbeidsgruppen foreslår å styrke et ressurssenter for universitetets internasjonalisering og internasjonalt samarbeid. Dette er et felt SEMUT har arbeidet på i en årrekke og støtter en slik løsning.

Barnevernets utviklingssenter (BUS) slutter seg til forslaget om tre store fakulteter og vil komme tilbake til hvilket fakultet som er best for innplassering av senteret når utredning fra barne- og likestillingsdepartementet foreligger. Alternative fakulteter er medisin/helsefag eller humanistisk/samfunnsvitenskapelig fakultet. 

Universitetssykehuset Nord-Norge (UNN) støtter modell 1 med tre store fakulteter. Generell erfaring med fusjon og omstilling i store organisasjoner taler for at man bør innføre en mest mulig permanent organisasjonsmodell i direkte forbindelse med fusjonen. Det tar tid å bygge en ny felles organisasjonskultur, og denne prosessen vanskeliggjøres hvis man utsetter deler av fusjonen. 

UNN mener de må ha sterk innflytelse på organiseringen av det medisinsk- og helsefaglige fakultetet. Den interne organisering av fakultetene er ikke omtalt i detalj i arbeidsgruppens forslag. Det medisinsk- og helsefaglige fakultetet må organiseres komplementært til UNNs nye klinikkstruktur. Dagens dupliserte organisasjon i Institutt for klinisk medisin må vurderes nøye med tanke på en forenkling og mer felles organisering av UNN og UiT. Den nye organiseringen bør medføre en betydelig forenkling med klarere ledelsesmessige linjer i de nye fakultetene.

UNN mener at et institutt for medisinsk biologi er en forutsetning for et medisinsk- og

helsefaglig fakultet med god forskning og evidensbasert undervisning. Både medisinsk

klinisk forskning og epidemiologisk forskning har i dag et sterkt behov for tett samarbeid

med biomedisinske basalfag. 
Forskerforbundet ved UiT (FF) vil konsentrere merknadene omkring prosessen og advarer mot å organisere det nye universitetet på en måte som klart vil være en midlertidig organisering. Forskerforbundet fokuserer videre på størrelsen på instituttene og påpeker at for store institutter vil kunne føre til lang avstand til nærmeste leder, og vanskeligheter for den enkelte instituttleder å følge opp sine medarbeidere.

Forskerforbundet ved HiTø, avdeling AFL: ”Klubben stiller seg undrende til at utvalget har valgt å foreslå klare føringer for lærerutdanningene samtidig som det er opprettet en gruppe som spesielt skal se på lærerutdanningene og foreslår modeller for disse. Denne gruppa skal levere sine forslag 1.9.08. Særlig underlig er dette da organisasjonsutvalget ikke har faglige representanter fra noen av lærerutdanningene ved de to eksisterende institusjonene. Vi ber derfor om at det ikke gjøres vedtak på dette tidspunkt i prosessen som kan begrense mandatet til den eksterne lærerutdanningsgruppa.”
Norsk sykepleierforbund ønsker en egen institusjon for sykepleie, inklusiv sykepleievitenskap. Dersom det blir et stort fakultet, foreslår forbundet at navnet blir Det helsevitenskapelige fakultet. 

Studenttinget ved HiTø tar ikke stilling til antall fakulteter. Studenttinget mener at den løsning som velges nå, av hensyn til studentene, må være permanent.
Studentstyret ved UiT tar ikke stilling til fakultetsstrukturen nå, men påpeker at den løsning som velges må være permanent. Studentstyret støtter ikke forslaget om seks fakulteter. Studentstyret mener at økonomimiljøene må samles i en Handelshøgskole og ser noe unikt i Norges Jus og Handelshøgskole, som vil representere noe nytt i norsk høyere utdanning. Dette er en fagkombinasjon som ikke finnes ellers og som vil kunne være attraktivt for studenter over hele landet. Studentstyret støtter forslaget om å flytte NFH til MNF med nytt navn Fiskeri og realfagsfakultetet.

4. 
Bakgrunnsmaterialet

I programerklæringen, i søknaden og i strategidokumentet er det redegjort for gevinstene med fusjonen. Nedenfor følger et sammendrag av hovedpunktene.

En ny type kunnskapsinstitusjon

Strategiplanen (vedtatt av Styringsgruppa 18. april 2008) legger opp til at det nye universitetet (heretter omtalt som universitetet), skal være en attraktiv og pålitelig kunnskapsleverandør og samarbeidspartner i landsdelen. Universitetet skal ha gode og relevante utdanningstilbud og opprettholde bredde og mangfold i sitt samlede utdanningstilbud. Dette skal blant annet skje gjennom samkjørte og helhetlige studietilbud. 

Universitetet har særlige utfordringer innenfor forskning og faglig og kunstnerisk utviklingsarbeid. Universitetet skal bidra til at den nasjonale bredden i grunnforskningen blir ivaretatt. Universitetet er avhengig av å kunne bygge og opprettholde robuste fagmiljøer som kan hevde seg internasjonalt. Faglig utviklingsarbeid og forskning i samarbeid med samfunns- og næringsliv må ivaretas og forbedres både for å styrke profesjonsforskningen og for å bidra til samfunnsutvikling. Universitetet vil styrke næringsrettet forskning og innovasjon gjennom å styrke randsonevirksomheten.

Universitetet har et særlig ansvar for å bygge fremragende miljøer på de områder hvor

universitetet i kraft av geografisk beliggenhet har komparative fortrinn og særlige forpliktelser. Universitetet skal bidra forskningsmessig til Norges nordområdesatsing fram mot 2020. Universitetet skal konkurrere om å få flere fremragende forskningssentra (både SFF og SFI) på nordområderelevante områder, som for eksempel innen det arktisk marine og

maritime fagfelt, levekårs- og kulturforskning, urfolksproblematikk og relevant helseforskning.

Ulike perspektiver
I søknaden til Kunnskapsdepartementet ble etableringen av den nye institusjonen vurdert i forhold til kunnskapsperspektivet, det eksterne perspektiv, brukerperspektivet, det interne perspektiv og nordområdeperspektivet. 
I det eksterne perspektiv veier samfunnets behov for kompetanse tungt. Universitetet har flere studietilbud som direkte dekker samfunnets behov, eksempelvis sykepleiere, leger, tannleger, lærere, utdanning innen marine fag og økonomi. 
Listen er ikke uttømmende.  Spørsmålet er hvordan den nye institusjonen skal ivareta samfunnsoppdraget. Tenkegruppen for randsonevirksomhet uttaler at ”Det finnes mange arenaer for samarbeid, trolig for mange. Det er behov for en opprydding og strukturering blant aktører og institusjoner i det lokale samfunns- og arbeidsliv, og en ny organisering i Det nye universitetet”. Tenkegruppa foreslår en prorektor for samfunnskontakt og regional utvikling med ansvar for Norut, U-vett og en enhet for Regional utvikling. 

Tenkegruppa for regional utvikling uttaler at DNU må få en egen avdeling bygd opp med ivaretakelse av randsoneaktivitetene, herunder innovasjon og kommersialisering. Derved kan en få tilstrekkelig oppmerksomhet og ressurser dedikert til området, eventuelt videreutvikling av TTO. 
I søknaden har vi beskrevet en statusrapport for den nye institusjonen etter fusjonen, hva vi har oppnådd. Beskrivelsen tar utgangspunkt i et framtidssenario cirka år 2015 og her heter det som følgende: 

I et Kunnskapsperspektiv har det nye universitetet bedre uttelling på sentrale resultatindikatorer enn summen for de to institusjoner i dag. På studiesida omfatter dette produserte studiepoeng og på forskningssida antall publikasjoner. På fagområder som var overlappende er det utviklet nye studieprogram med tilbud på alle nivå. Lærerutdanninga er forankret i forskningsmiljø som satser på profesjonsforskning og forskning i praksisfeltet. Lærerutdanninga har en vellykket satsning på utdanning av realfagslærere og et utstrakt samarbeid med næringslivet.

Det helsefaglige miljø trekker veksler på den fulle bredden av helsefaglige profesjoner innenfor det samme miljø. Toårige – og erfaringsbaserte mastergradsprogram tilbys flere av bachelorgradsstudiene.

Kombinasjon av teknologiske fag og realfag har gitt grunnlag for utvikling av ny kompetanse på områder som er høyt etterspurt. Det er utviklet mastergradstilbud for bachelorgradsprogrammene i ingeniørutdanningene. De fremragende forskningsmiljøene har opprettholdt gode vilkår for forskningen.

Et samlet økonomimiljø dekker et stort behov i markedet og rekrutterer godt. I samarbeid med juridiske fag, språkfag og organisasjonsvitenskap tilbyr miljøet flere studieretninger innen økonomi og ledelse.

Det kunst- og kulturfaglige miljø er en viktig del av bredden i universitetet. Et sterkt fokus på kultursektoren som viktig innsatsfaktor har gjort miljøet til attraktiv samarbeidspartner for nærings- og arbeidslivet.

Sett fra et brukerperspektiv har universitetet utviklet nye mastegradsprogrammer og forskerskoler. Rekrutteringen har økt og universitetet er et attraktivt studiested med et levende studentdemokrati.

Nordområdeperspektivet legger til grunn et styrket internasjonalt utdannings- og forskningssamarbeid, forenklet og styrket samarbeid med nærings- og samfunnslivet i nord, ny utdanning med fokus på ledelse, økonomi og næringsutvikling i nordområdene, større strategisk handlekraft i forhold til samfunnet og andre aktører, et samlet teknologimiljø, et styrket helsefaglig miljø, samordning av det biologiske og marine miljøet i Tromsø og et styrket kunst- og kulturliv. Utviklingen i nordområdene synliggjør behovet for tverrfaglighet både innen forskning og utdanning.

I et internt perspektiv ivaretar den nye organisasjonsstrukturen behovet for fleksibilitet og legger til rette for samarbeid på tvers av fag- og disiplingrenser. Beslektede fagmiljø er samlokalisert. Institusjonen har en helhetlig og overordnet forvaltning av ressursene.

Organisasjonsmodellen må bygges slik at gevinstene ovenfor blir realisert og universitetets profil og satsningsområder blir synliggjort. De faglige synergieffekter skal resultere i relevante studieprogram, god undervisning, god styring og ledelse av studieprogrammene og god rekruttering av studenter.

5. 
Ulike organisasjonsmodeller 

Tre fakulteter danner basis innen de ulike modeller, det medisinsk-/helsefaglige fakultet, det naturvitenskaplige og teknologiske fakultet og det samfunnsfaglige-/humanistiske fakultet. I de ulike modeller varierer fag og institutter. 

A. Arbeidsgruppas modeller

modell 1 seks fakulteter 

modell 2 mange enheter med alternativ størrelse
modell 3 tre fakulteter

Flertallet i arbeidsgruppa går inn for at universitetet i en overgangsfase skal organiseres i 6 fakulteter (det vises til kapittel 2). Et mindretall går inn for en modell der institusjonen samles i tre fakultet fra fusjonstidspunktet. Det medisinsk og helsefaglige fakultet med DMF, AFH og SVF- psykologi. Det naturvitenskapelige og teknologiske fakultet med MNF, AFI-ingeniør, arktisk biologi og bioteknologi fra DMF og institutt for akvatisk biologi og institutt for marin biologi fra NFH. Det samfunnsvitenskapelige og humanistiske fakultet med HF, SVF, AFK, AFL, JF, AFI-ØK, NFH –Institutt for økonomi (IFØ) og NFH – Institutt for samfunns- og markedsfag (ISAM). 
B. Modeller basert på høringsuttalelser

modell 4 fire fakulteter – NFHs forslag 

modell 5 et utdanningsvitenskapelig fakultet uavhengig av antall andre

modell 6 et kunstfaglig fakultet

Beskrivelse av de ulike modellene

Det medisinsk-/helsefaglige fakultet.

Det synes å være enighet om at fakultetet skal etableres og om hvilken fagsammensetning fakultetet skal ha slik at fagene fra de to institusjoner tas med inn i den nye modellen. Det kan bli endringer innen biologifagene, men eventuelle endringer er ikke gjennomført på fusjonstidspunktet. Fakultetet styrkes faglig ved at Institutt for psykologi (IP) overføres fra SV-fakultet. Denne organiseringen støttes av de berørte parter.


DMF og AFH går inn for trefakultetsmodellen. AFH tar likevel forbehold om revurdering av fakultetssammensetningen dersom det blir flere enn tre fakultet og foreslår at helsefagene da samles i ett fakultet. 

Det naturvitenskapelige og teknologiske fakultet

I seksfakultetsmodellen er dagens MNF og AFI-ingeniøravdeling samlet i dette fakultetet. I trefakultetsmodellen suppleres fakultetet med Avdeling for arktisk biologi og bioteknologi (molekylær bioteknologi) fra DMF og Institutt for akvatisk biologi (IAB) og Institutt for marin bioteknologi (IMAB) fra NFH.

                    * inkl. AAB og  

                       biotek fra DNF og 
                       IAB og IMAB fra NFH
Det samfunnsfaglige og humanistiske fakultet
I seksfakultetsmodellen er SVF og HF ved UiT pluss AFL ved HiTø slått sammen. Arbeidsgruppa for ny organisasjon går inn for en enhet for lærerutdanning organisert under det samfunnsvitenskapelige humanistiske fakultet. Psykologiutdanninga er flyttet til helsevitenskap. SVF og HF er enig i denne sammenslåing. 

AFL går inn for at lærerutdanningene bør samles i et eget fakultet. 


I trefakultetsmodellen fra arbeidsgruppa er SVF/HF i tillegg til AFL, utvidet med Juridisk fakultet, økonomiutdanningene ved NFH og AFI, Institutt for samfunns og markedsfag ved NFH og AFK ved HiTø. 

NFH, JF og AFK er ikke enig i denne sammenslåing.

Norges fiskerihøgskole (NFH) er i seksfakultetsmodellen forslått videreført som en enhet på nivå to, fakultetsnivå i en overgangsperiode.  Arbeidsgruppa viser til at NFH representerer en faglig og fagpolitisk viktig enhet i nasjonalt og internasjonalt perspektiv med unike tverrfaglige utdanningstilbud i et bredt samfunnsmessig perspektiv. Gruppa viser videre til økende politiske og økonomiske betydninger i maritim sektor og nordområdene som krever solid internasjonal standard i forskning og undervisning og dermed effektiv og hensiktsmessig organisering. Flertallet i arbeidsgruppa foreslår at det settes ned et utvalg som skal vurdere den videre organisering av NFH. Mindretallet foreslår å slå sammen NFH og MNF. I sin høringsuttalelse har NFH forståelse for en organisasjon med få og store enheter. 


Istedenfor å opprettholde NFH som en enhet på nivå to, foreslår NFH å etablere et nytt fakultet hvor NFH organiseres i to avdelinger/schools, en for marine fag og en for økonomiske fag.  Norges fiskerihøgskole videreføres på nivå tre og det etableres en handelshøgskole, School for business and economic sciences.  

Etter denne modellen, er maritime fag og økonomiske fag atskilt i to institutter mot dagens fire. 

Det juridiske fakultet foreslås opprettholdt i seksfakultetsmodellen. Fakultetet videreføres som nå. Argumentet er at dette er en normal organisering i Norge. Internasjonalt er jus/rettsvitenskap organisert på ulike måter, men hvor det gis doktorgradsutdanning er hovedregelen at det gis ved et juridisk fakultet. I høringsuttalelsen fra JF vises det til at trefakultetsmodellen verken gjenspeiler NFH eller at universitetet tilbyr rettsvitenskap. JF viser til at rekruttering av studenter og vitenskapelige ansatte best kan skje dersom fakultetet fortsetter som en egen enhet. I trefakultetsmodellen foreslås fakultetet sammenslått med SVF/HF. En slik organisering har ingen åpenbar synergieffekt i følge JF. 

Det kunstvitenskapelige fakultet er foreslått etablert i seksfakultetsmodellen. I trefakultetsmodellen er AFK foreslått lagt til SVF/HF. Arbeidsgruppa viser til at kunstnerisk utviklingsarbeid ikke faller inn under det tradisjonelle vitenskapsbegrepet og poengberegnes ikke i finansieringssystemet. Det er studentenes utvikling som kunstnere som står i sentrum. I søknaden poengteres det at vi vil bygge opp en kunstfaglig enhet med nyskapende og etterspurt innhold. Det er videre fokusert på at kunstfagenes behov for å fokusere på faglig utvikling best blir ivaretatt innenfor de rammer et universitetet gir. I høringsuttalelsen fra AFK vises det til to alternative organisasjonsmodeller, den ene et eget fakultetet og den andre et senter direkte under institusjonsstyret.   
Organisering av sentrene 
Arbeidsgruppa foreslår at U-vett, Kvinnforsk og Samisk senter videreføres inn i den nye institusjonen. Senter for miljø og utvikling (Semut) integreres med internasjonalt kontor i studieseksjonen eventuelt i avdeling for forskning og faglig og kunstnerisk utviklingsarbeid i fellesadministrasjonen. Amundsensenteret kan integreres i fellesadministrasjonen, eventuelt i et nytt senter for Nordområdene. Sentrene slutter seg til arbeidsgruppas anbefalinger.

Arbeidsgruppa anbefaler at Barnevernets utviklingssenter i Nord-Norge(BUS) legges til SVF/HF eller Fakultetet for helsevitenskap. Endelig innplassering av senteret foretas når utredning fra Barne- og likestillingsdepartementet foreligger. Nordisk senter for aksjonsforskning og aksjonslæring(NorAforsk) foreslås lagt til SVF/HF eventuelt andre naturlige samarbeidspartnere ved universitetet.

6.
Direktørenes vurdering
Utfordringen er å bygge en organisasjon som danner grunnlag for å oppfylle de ulike målsetninger med fusjonen. Gevinstpotensialet for fusjonen er knyttet til to forhold, overordnede strategiske gevinster og konkrete faglige gevinster knyttet til bestemte fagområder. Organisasjonen må bygges slik at de strategiske gevinster kan realiseres og synliggjøres. Videre må organisasjonsmodellen ta hensyn til de konkrete faglige gevinster.

I utredningen Venner for livet? ble det lagt opp til en minimumsløsning når det gjaldt den faglige organiseringen av en fusjonert institusjon. Det vil si at det ble lagt vekt på å ikke endre organisasjonsstrukturen (faglig organisering) mer enn strengt nødvendig. Synergieffektene ved en fusjon vil normalt være små dersom endringene som gjøres er små. En vellykket fusjon forutsetter en positiv holdning til kulturelle og institusjonelle ulikheter. I tråd med avtalen om forutsetninger innebærer fusjonen at to likeverdige, men forskjellige, institusjoner går sammen i en ny, felles institusjon.

Gjennomgående viser evalueringer at fusjonerte institusjoner oppnår kvalitetsmessige forbedringer, innen utdanning og forskning. Det vises til at sammenslåingen har utvidet den akademiske porteføljen, både på studieporteføljesiden, men også på forskningssiden. Det pekes også på at institusjonene oppnår uventede synergier gjennom tverrfaglig virksomhet. 

I Stjernøutvalgets utredning vises det til strukturelle prosesser i andre nordiske land. I Danmark og Finland gjennomføres flere fusjoner, også mellom universiteter og høgskoler. I Sverige diskuteres hvorvidt det bør skje fusjoner innenfor universitetssystemet. Begrunnelsen her er behovet for sterkere enheter og miljøer.
I søknaden til Kunnskapsdepartementet om fusjon er fagområdene helse, teknologi, økonomi, lærerutdanning og kunst og kultur identifisert som fagområder som ved en fusjon vil kunne gi faglige gevinster. Den interne organisasjonen er i henhold til UH-loven lagt til styret selv og er derfor ikke skissert i søknaden.

Direktørene legger til grunn at det nye universitetet skal ha en struktur med institusjonsnivå, fakultetsnivå og et nivå med institutter/schools/akademi, nivå tre. Dette gjenspeiler også dagens universitet og breddeuniversitetene i sektoren. Videre foreslår direktørene at når fakultetsstrukturen på nivå to er vedtatt, skal de nye fakultetene utarbeide forslag om organiseringen på nivå tre. Organiseringen av nivå tre skal også behandles i styrene.

Fusjon mellom HiTø og UiT er begrunnet i synergigevinster innen utdanning, og integrasjon av fagmiljøene ved HiTø i en solid forskningsinstitusjon med sterk forskningstradisjon og et godt internasjonalt nettverk. Direktørene vil med bakgrunn i dette, arbeidsgruppas forslag og høringene foreslå en alternativ organisasjonsmodell.

	Fakultet *

	Støtte
	Adm

	Helsevitenskap

	Naturvitenskap og teknologi 
	200
	50
	55
	600

	Samfunn og utdanning
	360
	20

	Næring og ressurs

	43
	60
	1 125

	Kunstfag (tallene er ekskl. forfatterstudiet)
	36
	
	9
	160

	Tromsø museum
	35
	18
	21
	

	Universitetsbiblioteket
	12
	33
	14
	


   (* Det understrekes at benevnelsene som er brukt er foreløpige arbeidstitler)

Helsevitenskap

I søknaden er det for fagområdet helse påpekt at den største synergieffekten skjer ved samordning og koordinering av studietilbudene. Grunnlaget for de faglige synergieffekter er lagt ved etablering av fakultetet og intensjonen med faglige synergieffekter vil neppe bli oppfylt dersom det blir to fakulteter. Erfaringer viser at det er vanskelig å finne gode samarbeidsformer på tvers av avdelinger/fakulteter. Det må arbeides videre med den interne organiseringen av fakultetet og her er målsetningen full integrasjon, utvikling av nye mastertilbud for helsefagutdanningene, samt tilrettelegging og etablering av nye forskergrupper og forskerskoler. 

Direktørene foreslår å samle AFH, DM  og  IP fra SVF i en enhet. Intensjonen om full integrasjon og tydelig profil er oppfylt med denne sammensetning i fakultetet.
Naturvitenskap og teknologi

De faglige gevinster som oppnås på det teknologiske fagområdet gjelder særlig for sammenslåing av MNF og ingeniørfagene ved HiTø. Av søknaden framgår at det utvikles mastergradstilbud som påbygging til bachelorgradsprogrammene ved ingeniørutdanningen samtidig som nye ingeniørutdanninger opprettes. Videre at studietilbud i ingeniørfag ved HiTø videreføres og blir forankret i forskningsmiljø og at doktorgradsutdanning utredes og igangsettes. Intensjonen om full integrasjon og tydelig profil på fakultetet er oppfylt med sammensetningen i dette fakultetet og direktørene anbefaler en slik sammensetning.

Samfunn og utdanning

Dersom dette fakultetet skal være ett av tre, vil sammensetningen føre til en diffus og utydelig profil på fakultetet. SVF og HF er allerede i dialog for å slå seg sammen. Innen fagområdene for disse to fakulteter ser direktørene faglige synergier, men det er vanskelig å se direkte faglige synergier mellom alle fagmiljø som er foreslått inn i fakultetet i en trefakultetsmodell.

Lærerutdanninga står i en særstilling fordi den er den eneste profesjonsutdanning ved høgskolen som berører en rekke disiplinære fag ved flere fakulteter og mange institutter. Det er ikke tatt stilling til hvor fagstillingene skal plasseres. Direktørene ser faglige synergier ved en integrasjon av lærerutdanninga i en enhet sammen med SVF og HF. Forholdet mellom disiplinær forankring og god profesjonsinnretning er en utfordring som må løses. Styringsgruppa for fusjonsprosessen har oppnevnt en ekstern arbeidsgruppe som skal foreslå en ny modell for lærerutdanning for grunnskolen (1-10 trinn). Etter at arbeidsgruppa har hatt sitt første møte, ser man behovet for å se alle lærerutdanningene under ett med tanke på en helhetlig profil som gir god sammenheng. I et fakultet med SVF, HF og AFL kommer profilen tydeligere fram og vilkåret om full integrasjon er oppfylt.

Næring og ressurs

Direktørene foreslår å opprette et fakultet for Næring og ressurs. I fakultetet inngår NFH, en nyopprettet Handelshøgskole og Det juridisk fakultetet. 

Universitetet har et særlig ansvar både nasjonalt og internasjonalt for utviklingen av de marine fag. Disse oppgavene er blant annet tett knyttet til universitetets ansvar for utviklingen i Nordområdene. Av strategidokumentet framgår at marine fag er et av satsningsområdene i det nye universitetet. Det vises til at NFH har flere studier og forskningsområder som tar utgangspunkt i de nordlige farvann. Arbeidsgruppa påpeker at det er avgjørende at forskning og undervisning om disse spørsmål har en solid internasjonal standard. 

For fagområdet økonomi er det i søknaden vist til at utdanningen både er en felles og en overlappende aktivitet som ved fusjon vil høste faglige gevinster. Fusjonen vil gi faglige gevinster i form av samkjøring av studieprogram og utvikling av nye. Dette arbeidet er allerede i gang, og det gis felles undervisning for økonomistudentene fra høsten 2008. De ansatte ved økonomiutdanningen ved AFI samlokaliseres med ansatte ved IFØ ved NFH i Breivika. Samling av de økonomiske fag i en handelshøgskole vil være et strategisk grep med hensyn til utvikling av nye studieprogram på bachelor- og mastergradsnivå og videre satsningen på forskning og utviklingsarbeid. Med JF integrert vil fakultet samle utdanning og forskning innen ressursforvaltning, næring og økonomi. 

Organisering av den nye institusjonen må bl a vurderes ut i fra strategiske og faglige gevinster. Dette innebærer at vi må tilby gode og relevante studieprogram som er attraktive for studentene. Å samle marine fag, økonomiske fag og juridiske fag vil gi et nytt, spennende fakultet som vil ha en tydelig profil. Et eget fakultet for næring og ressurs vil gi universitetet en profil som skiller universitetet fra andre universitet.
Kunstfaglig fakultet

For kunst- og kulturfagene er det i søknaden påpekt at det vil bli utviklet en faglig enhet med nyskapende innhold. Direktørene foreslår etablert en enhet (fakultet) hvor AFK og Forfatterstudiet fra HF inngår. Direktørene mener at det bør utredes nærmere om eventuelt Visuelle kulturstudier fra SVF og Kunstvitenskap fra HF skal inngå i enheten. Profilen på et slikt fakultet spisses i en retning som naturlig vil kunne ta opp i seg eksisterende studieprogrammer både på høgskolen og på universitetet. Både SVF, HF og AFK går inn for et eget fakultet for kunst og kultur. Direktørene ser noen faglige synergier ved å legge kunstutdanninga til SVF/HF, men på grunn av fagenes egenart vurderer direktørene det som hensiktsmessig at vi har et lite fakultet hvor kunstfagene kan bygge ut sin profil.

Tromsø Museum og Universitetsbiblioteket

Direktørene foreslår at det ikke foretas endringer for Tromsø Museum. Utredningen om samlokalisering/samordning av det arkeologiske miljø et startet opp. Dette hører til på nivå tre og vil ikke bli drøftet her. Direktørene foreslår at høgskolens bibliotektjenester integreres i UB.

Sentrene

Direktørene går inn for at U- vett, KVINNFORSK og Samisk senter fortsetter som sentre under styret. 

Semut integreres i forsknings og utviklingsavdelinga i sentraladministrasjonen. Amundsensenteret integreres i den administrative strategiske enheten  knyttet til rektor og direktør. Det vises for øvrig til saken om administrasjonsgjennomgangen. I programerklæringen, søknaden og i strategidokumentet er det framhevet at universitetet skal være en attraktiv og pålitelig kunnskapsleverandør og samarbeidspartner i landsdelen. I det eksterne perspektivet og i henhold til innspill fra tenkegruppene, er det pekt på behovet for å styrke samfunnskontakten og randsonevirksomheten. Direktørene foreslår at disse oppgaver legges til fellesadministrasjonen (Avdeling for formidling og samfunnskontakt).

Direktørene foreslår at endelig innplasseringa av BUS foretas når utredning fra Barne- og likestillingsdepartementet foreligger.
Direktørene foreslår at NorAforsk legges til Fakultet for samfunn og utdanning. 

Forskningsvirksomheten

Som påpekt ovenfor, er undervisningen lagt til grunn ved organisering av universitetet. 

Universitetet skal legge til rette for at alle vitenskapelige ansatte fortsatt skal ha gode vilkår for forsknings og utviklingsarbeid. For å sikre god utvikling innen forskning og utvikling, kan det være fruktbart å vurdere noen formelle strukturer og etablere forskningsnettverk på tvers av fakultetene. Et slikt nettverk kan ledes av prodekan forskning og bestå av dekaner, forskerskoleledere og ledere for forskningssentrene. Det kan nedsettes ulike ”tenkegrupper” etter behov hvor også forskning og utviklingsarbeid i samarbeid med eksterne aktører i samfunns- og næringsliv ivaretas og forbedres.
Organisering av biologi
Universitetsstyret har nedsatt et eksternt utvalg som skal se på organisering av biologi ved UiT. Evalueringen foretas uavhengig av fusjonsprosessen. Utvalget skal evaluere biologiutdanningene og foreslå hvordan universitetets samlede ressurser og fagprofil best kan utnyttes i en framtidig organisering og programsammensetning av biologiutdanningen ved UiT. Utvalget skal identifisere og analysere kvaliteter og svakheter ved dagens utdanningsvirksomhet og forskningsvirksomhet innen biologi. (inklusive doktorgradsutdanningen)
Biologi er i dag organisert på tre enheter, DMF, MNF og NFH. På bakgrunn av analysen skal det gis forslag til videre utvikling av biologi. Utvalget skal foreslå framtidig organisering av og faglig innhold i biologiutdanningene ved UiT. Forslaget skal ivareta en helhetlig struktur og oppbygging av biologiprogrammene innenfor bachelor-, master- og PhD-grad med tilhørende studieretninger. Forslaget skal ta utgangspunkt i eksisterende ressurser ved UiT og fremme forslag til koordinering av forskningsvirksomheten for å oppnå større og mer slagskraftige forskningsprosjekter og bedre ressursutnyttelse totalt. Utvalget vil få oversendt ny fakultetsstruktur når den er vedtatt i styrene.
Den eksterne utredningen skal foreligge 15. oktober. Direktørene foreslår at organisering av biologimiljøene opprettholdes etter dagen modell også i den nye organisasjonsmodellen i påvente av gruppas utredning.

7.
Avslutning

Under henvisning til ovenstående anbefaler direktørene at universitetet organiseres i fem fakulteter slik figuren nedenfor viser.

 SHAPE  \* MERGEFORMAT 



U- vett, KVINNFORSK og Samisk senter fortsetter som sentre under styret. Tromsø museum og UB videreføres som enheter under styret. 

Det skal være full integrasjon i den nye institusjonen. Formidling og det regionale samarbeidet skal styrkes, og universitetets Nordområdesatsning må tydeliggjøres. Valg av organisasjonsmodell bør være en permanent løsning.
Styring og ledelse av studieprogrammene er en utfordring. Universitetet har en programstyremodell uten beslutningsmyndighet, og høgskolen har faglige studieledere som synes å ha noen av de samme funksjonene som instituttledere ved universitetet har i dag. Styring og ledelse av studieprogrammene må utredes videre. Dette tas opp i egen sak om utdanningsvirksomheten ved universitetet.

Innstilling til vedtak

1. Universitetet organiseres i fem fakulteter, Fakultetet for helsevitenskap, Fakultetet  

     for naturvitenskap og teknologi, Fakultetet for samfunn og undervisning, Fakultet for  

     næring og ressurs og Fakultet for kunstfag.

2. Tromsø Museum og Universitetsbiblioteket videreføres som enheter under 
    Universitetsstyret.

3. Universitetets videre- og etterutdanning, Senter for kvinne- og kjønnsforskning og Samisk
    senter fortsetter som sentre under universitetsstyret.

4. Senter for miljø og utviklingsstudier integreres i forsknings- og utviklingsseksjonen i 
   fellesadministrasjonen.

5. Amundsensenteret integreres i fellesadministrasjonen, eventuelt i et nytt Nordområdesenter

6. Innplassering av Barnevernets utviklingssenter foretas etter utredning fra Barne- og  

    likestillingsdepartementet  foreligger.

7. Organisering av nivå tre utredes når fakultetsstrukturen er vedtatt. Saken behandles i 

    styrene.

8. Biologimiljøene organiseres når rapporten fra den eksterne gruppa foreligger. 

Tromsø, 26.05.2008

Lasse Lønnum                                                                                     Britt Elin Steinveg

universitetsdirektør                                                                             høgskoledirektør

